Jacques-Louis David

Jacques-Louis David (30. august 1748., Pariz – 29. decembar 1825., Brisel) glavni predstavnik klasicizma u Francuskoj.

 Život i djelo 
Prvi put boravi u Rimu od 1775. do 1780. godine, gdje studira antičku umjetnost i Rafaelova djela. Za vrijeme drugog boravka u Rimu, od 1784. do 1785. radi na slici Horacijeva zakletva (Zakletva braće Horacija). Crtežom kao temeljnim likovnim elementom slika herojske i patetične kompozicije. Sliku gradi na liku odnosno grupi likova koje modelira u reljefnoj modelaciji, izrazito hladnim koloritom u jednostavnom arhitektonskom okruženju

Bio je sljedbenik Robespierra za vrijeme Francuske revolucije i bio je izrazito politički aktivan. U ovom periodu nastala je slika Maratova smrt.

Od presudnog značaja za njegovo stvaralaštvo bio je susret sa Napoleonom. Godine 1804. postavljen je za prvog dvorskog slikara, usljedile su slike u kojima veliča cara. Nakon pada Napoleona morao je da napusti Pariz i preseli se u Brisel, gdje je i umro u izgnanstvu.

 Galerija 

 Vanjski linkovi 
 Web Gallery of Art - Jacques-Louis David  
 History of Art - Jacques-Louis David  

Kategorija:Rođeni 1748.
Kategorija:Umrli 1825.
Kategorija:Biografije, Pariz
Kategorija:Francuski slikari